মাতেউশ ভিয়েতেস্কা
মাতেউশ ভিয়েতেস্কা (পোলীয়: Mateusz Wieteska, পোলীয় উচ্চারণ: [matˈɛuʃ vʲɛtˈɛska]; জন্ম: ১১ ফেব্রুয়ারি ১৯৯৭) হলেন একজন পোলীয় পেশাদার ফুটবল খেলোয়াড়। তিনি বর্তমানে ফরাসি ক্লাব ক্লের্মোঁ এবং পোল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। ২০১১ সালে, ভিয়েতেস্কা পোল্যান্ড অনূর্ধ্ব-১৫ দলের হয়ে পোল্যান্ডের বয়সভিত্তিক পর্যায়ে অভিষেক করেছিলেন। প্রায় আট বছর যাবত পোল্যান্ডের বয়সভিত্তিক দলের হয়ে খেলার পর, তিনি ২০২২ সালে পোল্যান্ডের হয়ে আন্তর্জাতিক পর্যায়ে অভিষেক করেছেন; পোল্যান্ডের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।